Translate the text from Welsh to English.



 
Ar ôl cydnabod ac ymddiheuro’n bersonol am brofiadau’r holl unigolion hynny yr effeithiwyd arnynt gan arferion o’r fath yng Nghymru, ac am yr effaith gydol oes arnynt, cafodd rhai ohonynt eu gwahodd gan y Dirprwy Weinidog i gyfarfod â hi.  

  

Mae’r gwahoddiad hwn hefyd yn dod yn dilyn cyhoeddi argymhellion y Cyd\-bwyllgor ar Hawliau Dynol o’i ymchwiliad i ddeall profiadau menywod di\-briod a’u plant a gafodd eu mabwysiadu rhwng 1949 a 1976 yng Nghymru a Lloegr. Fel rhan o’r ymchwiliad hwnnw hefyd, cafodd yr effaith ar hawliau dynol y menywod a’r plant fel yr ydym yn eu deall heddiw eu hystyried.  

  

Mae arferion mabwysiadu gorfodol yn perthyn i’r dyddiau cyn datganoli yng Nghymru, ond mae eu heffaith yn parhau ar bawb a wnaeth eu profi.  

  

O ganlyniad i arferion y gorffennol, cafodd llawer o fenywod eu cymell i roi gofal eu babanod yn nwylo’r awdurdodau. Roedd y menywod dan sylw yn cael eu barnu yn unol â safonau moesol cymdeithas ar y pryd.  

  

Dywedodd y Dirprwy Weinidog Gwasanaethau Cymdeithasol, Julie Morgan, a gyflwynodd yr ymddiheuriad swyddogol yn y Senedd cyn cyfarfod â phobl a gafodd eu heffeithio:



> Dw i’n gwybod bod effeithiau arferion mabwysiadu a gwahanu teuluoedd gorfodol yn dal i fod yn rhan fawr o fywydau llawer o’r unigolion sydd wedi cael eu heffeithio.  
> 
>   
> 
> Mae’r effeithiau yn amrywiol ac yn parhau. Maen nhw’n berthnasol nid yn unig i bob menyw a gafodd ei gwahanu oddi wrth ei phlentyn o dan yr arferion mabwysiadu gorfodol, ond hefyd i bob mab a merch sydd bellach yn oedolion a gafodd eu mabwysiadu pan oedden nhw ond yn fabanod, ac i aelodau o’r teulu estynedig. Dw i hefyd am gydnabod profiadau’r tad o dan arferion y gorffennol.  
> 
>   
> 
> Mae llawer ohonyn nhw’n dal i’w chael hi’n anodd iawn i rannu eu teimladau a siarad am y tor calon sydd wedi effeithio arnyn nhw gydol eu bywydau. Oherwydd eu bod nhw’n poeni y bydd pobl yn dal i’w barnu, maen nhw wedi methu â rhannu ag eraill.  
> 
>   
> 
> Ond nid yw’r teimladau o golled, hiraeth, dicter a phoen wedi lleddfu.  
> 
>   
> 
> Does dim gwahaniaeth am y pwysau cymdeithasol ar y pryd, nac ychwaith beth oedd yn cael ei ystyried yn arferol mewn cymdeithas, ni ddylai’r fath greulondeb byth fod yn rhan dderbyniol o’n cymdeithas ni yma yng Nghymru.  
> 
>   
> 
> Hoffwn i rannu fy nghydymdeimlad diffuant â phawb yr effeithiwyd arnyn nhw. Mae’n destun gofid mawr imi, oherwydd bod cymdeithas wedi troi ei chefn arnoch chi, eich bod chi wedi gorfod profi’r arferion arswydus hyn a oedd ar waith yng Nghymru yn y gorffennol – mae pawb yn Llywodraeth Cymru yn wirioneddol edifar am hyn.


Roedd Ann Lloyd Keen, cyn\-Ysgrifennydd Gwladol dros Iechyd ar ran y Blaid Lafur, ac un o’r unigolion yr effeithiwyd arnynt gan fabwysiadu gorfodol yn bresennol yn y Senedd.  

  

Dywedodd:



> Mae heddiw yn ddiwrnod mor bwysig imi a’m mab. Cefais wybod mai ‘dyna fyddai orau’ pan gafodd fy mab ei roi i’w fabwysiadu. Yn anffodus, nid oedd hynny yn wir. Roedd yn erchyll, yn achos cywilydd ac roeddwn i’n galaru ac yn methu â siarad ag unrhyw un. Cefais fy ngorfodi i fyw bywyd gyda chyfrinach fawr.  
> 
>   
> 
> Penderfynais ddod yn nyrs gofrestredig er mwyn rhoi’r math o urddas a chyfiawnder cymdeithasol i gleifion na chefais innau pan oeddwn fwyaf agored i niwed.  
> 
>   
> 
> Yn ddiweddarach, cefais y fraint o gael fy ethol yn Aelod Seneddol dros y Blaid Lafur ac yn Ysgrifennydd Gwladol dros Iechyd, ond anghofiais i fyth mo’r teimlad o gywilydd mawr. Yn ddiweddarach, teimlais y fath lawenydd pan gefais weld fy mab arbennig unwaith eto.  
> 
>   
> 
> Heddiw, fel Cymraes sy’n eistedd yn Senedd Cymru, i lawr y ffordd o ble y cafodd fy mab ei eni yn Abertawe, dw i’n teimlo’n dawel fy meddwl a bod fy enw i wedi cael ei glirio. Nid fy newis i oedd ei roi i’w fabwysiadu. Cafodd y dewis hwnnw, a’m mab fy hunan, eu cymryd o’n nwylo i.


Ychwanegodd Julie Morgan:



> Ni allwn newid yr hyn sydd wedi digwydd. Ond gallaf sicrhau pawb fod deddfwriaeth ac arferion mabwysiadu wedi cael eu cryfhau’n sylweddol ers y dyddiau hynny.  
> 
>   
> 
> Rydyn ni wrthi’n barod yn gweithio gyda’r Gwasanaeth Mabwysiadu Cenedlaethol i ystyried y materion sydd wedi’u nodi yn adroddiad y Cyd\-bwyllgor. Rydyn ni hefyd yn cydweithio i ddatblygu gwasanaethau cymorth a fydd yn mynd i’r afael ag anghenion penodol y rheini a gafodd eu heffeithio gan arferion mabwysiadu a gwahanu teuluoedd gorfodol.  
> 
>   
> 
> Wrth inni wynebu heriau’r dyfodol, byddwn yn cofio’r gwersi a ddysgwyd o wahanu teuluoedd. Byddwn yn rhoi sylw dyledus i barhau i ddiogelu hawliau sylfaenol plant a phwysigrwydd eu hawl i gael gofal gan riant.







Translation:


 
The Deputy Minister invited some of those affected to meet with her following a previous personal apology and acknowledgement of the experiences and lifelong impact for all those affected by such practices in Wales.  

  

It also comes after the Joint Committee on Human Rights published its recommendations following an inquiry to understand the experiences of unmarried women and their children who were adopted between 1949 and 1976 in England and Wales, and the impact on their human rights as we understand them now.  

  

Forced adoption practices predate devolution in Wales, but they have a lasting legacy on all those who experienced them.  

  

The historical practices resulted in many women being coerced into giving up their babies as they were judged by the morality of society at that time.  

  

Deputy Minister for Social Services Julie Morgan, who delivered the official apology in the Senedd chamber before meeting with people affected, said:



> I know the effects of forced adoption and forced family separation are still very much part of the lives of the many people involved.  
> 
>   
> 
> The impacts are diverse and long\-lasting, not only for the women separated from a child by adoption, but also for the adult sons and daughters who were adopted as babies, and their extended family members. I want to acknowledge the father's experiences when it comes to these historical practices too.  
> 
>   
> 
> Many still find it extremely difficult to open\-up and talk about the life\-long heartbreak they have bottled up for fear of still being judged.  
> 
>   
> 
> The feelings of loss, grief, anger and pain remain.  
> 
>   
> 
> Regardless of the societal pressures or social norms of the day, such cruelty should never be an acceptable part of our society in Wales.  
> 
>   
> 
> I would like to convey my deepest sympathy and regret to all affected, that due to society failing you, you had to endure such appalling historical practices in Wales – for this the whole of the Welsh Government is truly sorry.


Former Labour Health Minister Ann Lloyd Keen was one of the people affected by forced adoption who attended the Senedd.  

  

She said:



> Today is so important to me and my son. I was always told his adoption was ‘for the best’. Sadly this was not the case. It was horrible, shameful, and left me grieving and feeling unable to talk to anyone. I was forced to live a life that remained a secret.  
> 
>   
> 
> I made the decision to become a registered nurse to provide the sort of dignity and social justice to patients that was denied to me when I was at my most vulnerable.  
> 
>   
> 
> I later had the privilege of being elected a Labour MP and a Health Minister, but the feeling of deep shame has stayed with me. I later experienced so much joy when I was reunited with my wonderful son.  
> 
>   
> 
> Today, as a Welsh woman sitting in the Welsh Parliament, not far from where my son was born in Swansea, I feel empowered and that my name has been cleared. I did not ‘give him up’. He was taken from me.


Julie Morgan added:



> We cannot change what has happened, but I can provide assurances that adoption legislation and practices have been significantly strengthened since.  
> 
>   
> 
> We are already working alongside the National Adoption Service to consider the issues outlined within the Joint Committee’s report and develop support services which will address the specific needs of those affected by forced adoption and forced family separation.  
> 
>   
> 
> As we face future challenges, we will remember the lessons of family separation and will have due regard to continuing to protect the fundamental rights of children and the importance of their right to be cared for by a parent.